- Jutro. - Jutro. Kavo sem ti skuhal.
Ne pijem kofeina.
Saj res. Zdrav duh v zdravem telesu.
Kaj pa vem. Bolj nogometaš v zdravem telesu.
- Pomemben dan za klub. - Mislil sem, da se ne spoznaš na nogomet.
Saj se ne, vem pa, kdo je Zava.
Seveda.
Piši, ko prideš iz Dubaja.
- Srečno pot. - Hvala, enako.
Sem močan in sposoben moški.
Presneto.
ZAVA, DOBRODOŠEL!
VERJAMEMO V ZAVO
Dobro. Zava bo seveda v začetni postavi.
Kar pomeni, če sem prav izračunal,
da bo nekdo moral na klop.
Kdo?
Najbrž Colin.
Avč.
Colin je kameleon. Zna se prilagajati.
Večja težava je, da če damo Zavo naprej,
morata Jamie ali Dani na sredino.
Kdo bo bolje prenesel novico? Dani ali Jamie?
Dani.
Ja. Jamie me spominja na mamino zbirko porcelanastih figuric.
- Ne vem, kaj to pomeni. - Krhka kuzla je.
Dobro je govoriti jedrnato, še boljše pa je, če poveš jasno. Hvala.
Kmalu bo deset. Predlagam, da se odpravimo.
Si v redu?
Malce sem živčen. Zjutraj sem imel diarejo.
Tega ne vključi v knjigo.
Ne vem, kako se napiše, tako da najbrž ne bom.
D-I-A-R-E-J-A.
V Angliji rečete brez J-ja. "O ne, diareo imam."
Z menoj je enako.
V želodcu me zvija, kot bi imel kačo notri.
Ne vem, zakaj. Vajen sem vrhunskih športnikov.
- Roy, ti si vrhunski športnik. - Ne kot Zava.
Daj no, ne bodi skromen.
Bolje biti prenapihnjen, pa se potem prizemljiš.
Zava je drugačen. Saj boš videl.
Dovolj gledanja. Tip mora postati del ekipe.
Treniranje superzvezdnika ni kot reševanje težav, kot je Maria.
Če mene vprašaš, so bili nacisti večja težava.
- Imam prav? - Ja. Daj no, mati prednica,
- kaj je res pomembno? - Točno tako.
Oprosti, vem da se ne maraš pogovarjati
- o muzikalih navsezgodaj. - Naj bo.
Bil sem zagledan v Julie Andrews. Še vedno sem.
Glas, oči, način, kako bi te oštela, če bi bil poreden.
Moramo. Najljubši lik Julie Andrews. Začni!
Klinc gleda. Maria!
- Odločen kot vedno. Trener? - Eliza Doolittle.
Samo na odru. To mi je všeč.
- Higgins. - Pridi, Poppins!
Enako, strinjam se.
Trent, imaš najljubši lik? Ni ti treba.
Clarisse Renaldi, kraljica Genovije.
Princeskin dnevnik, to!
Obskurno. Presenetljivo.
- Vau. - Lepo.
Ne morem verjeti, da bo res prišel.
Kot deček sem igral in spal v Zavovih kopačkah.
Z njimi sem se prvič ljubil.
Z njimi na nogah?
Ne.
Ko so pleskarji sinoči v restavraciji zaključevali,
sem eno uro gledal njegove najboljše gole na YouTubu.
Na koncu se mi je vrtelo.
Vzrok bi lahko bili tudi hlapi od barve.
Kako se premika po igrišču. Kot panter.
Seksi, ne?
Govoriš kot gej.
Saj sem gej...
Kaj?
...ko gre za Zavo.
Nekateri moški res oddajajo karizmo, ki presega spolno usmerjenost.
Paul Newman, Idris Elba, Norm Macdonald.
Zava je zagotovo eden teh karizmatičnih samorogov.
Prav, prepričali ste me.
Ja, ja, ja.
Kaj dogaja, model?
Kaj je to, madona?
Gremo, fantje. Čas je. Pojdite na igrišče.
- Gremo. - Jamie, pohiti.
Preobleci se. Nočemo, da naš nov soigralec čaka.
Gremo.
Hočemo Zavo!
Tako je to.
Kje je, hudiča?
Leslie, saj imamo podpisano pogodbo, ne?
Seveda. Imamo e-podpis. Je pravno zavezujoč.
Mislim.
Pozanimal se bom.
Njegova agentka ne ve, kje je.
Je pa izsledila njegov telefon. Na Mikonosu je.
Če se je spet premislil, se bom zdela kot trapa.
Mogoče jih lahko skušamo razvedriti?
Si slečem majico in stečem čez igrišče?
Ti si najbrž Shandy.
Danes opazuje, kako delam. Da bo razumela.
Končno sva se spoznali.
Pojdiva kdaj na kavo, kup vprašanj imam.
Koliko si visoka?
- Shandy. - Ja?
Pojdi prodajat robo po polovični ceni.
- Odlična ideja. - Ja. Hvala.
- Majico imej oblečeno. - Ja. Seveda.
Čav, miška.
Živahna je.
Drek. Zdaj pa jaz zamujam.
Kam?
Nič ni. Trapasto je. Pozneje ti povem.
Skrivnostna Rebecca mi je všeč.
Punci, smo prepričani, da ima Zava pravi naslov?
Ne bi prenesel, če bi sedel sredi Virginije in nas čakal.
Govoril sem s pravnim oddelkom. E-podpis je stoodstotno zavezujoč.
Je pa majhen zaplet, namesto svojega imena je napisal "ni za kaj".
- Drek. Kaj bomo? - Superzvezdniki imajo lastna pravila.
L. 1998 sem tri ure čakal Public Enemy.
Nastopili naj bi v Cubby Bearu.
Ko nekdo z ogromno uro za vratom tako zamuja, ne gre za čas.
Nekaj nam sporoča.
Dobro, odpovedala bom dogodek. Gremo se gor pogovorit, kako naprej.
Leslie, nagovori množico. Povej jim nekaj.
Seveda, Rebecca. Mala malica.
Med študijem sem bil DJ Omejitev Škode.
- Glasbo si vrtel? - Ne, sem pa imel pripravljeno ime.
- Drek. V redu, pridite. - Ja.
Dobrodošli na Pasjih dirkah.
Kdo si ti, jebela?
Ne morem verjeti. Zakaj sploh kdo prenaša tega norca?
Ker se ljudje prilagajamo genijem.
Najboljši igralec, ki še živi? Preden se je upokojil.
- Daniel Day-Lewis. - Tony Curtis.
Aja živ? Jackie Chan. Upokojen? Daniel Day-Lewis.
Točno. Prelevi se v lik in vsi drugi se prilagajajo njemu.
Med snemanjem Lincolna
je Sally Field poslal SMS kot Abraham Lincoln.
Trapasto. Lincoln ni mogel poslati SMS-a.
Ne. Vedno ko bi pogledal na ekran, bi mu klobuk padel.
Zava je že mogoče genij, je pa tudi vase zavarovan kreten.
Tvoja miza je polna drobtin.
Kaj delaš, madona? Dve uri smo te čakali.
Čas je umetno ustvarjen, kot spol in mnoge abecede.
Dol z mojega stola!
Tvoj glavni trener.
Živijo, kako si? Sem Ted Lasso.
Moj vodja,
sem prazna posoda, polna zlata.
Tvoja skala sem. Oblikuj me.
Če daješ gole tako kot govoriš, se bova odlično razumela.
To pa je Keeley Jones.
- Naša piarovka. -Živijo.
Kraljica moja.
S svojimi današnjimi dejanji sem ti otežil delo.
Ne beli si glave. Slaba publiciteta ne obstaja, ne?
Poštenost mi ne dovoljuje, da se strinjam s to izjavo.
- Za božjo voljo. - Alergičen je na humus.
- Vem, vem. - Mojbog. Tu si.
Ti pa si tam.
To pa je Leslie Higgins, naš športni direktor.
Ti nas držiš skupaj.
Najlepša hvala.
Zdaj grem pogledat ekipo.
Sploh veš, kam greš?
Ne vem!
Kaj takega. Adijo pamet.
Bolje, da grem z njim, če bi ga izdali živci.
Mislim, da mu je hitro nerodno.
Krasno. Mudi se mi.
Leslie, kako je šlo omejevanje škode?
- Bil je totalno zmeden, a očarljiv. - Hvala.
- Kdo je to? - Shandy. Moja sodelavka.
In dobra prijateljica.
- Je Zava šel mimo? - Tu je? Si ga videl?
Ja, maloprej je bil zgoraj.
- Kaj? Tu je? - Tu je!
- V tej zgradbi? - Ja.
Mojbog.
Najbolje bo, da se razdelimo...
Ojej.
Dotaknil se me je.
Kot angel je.
Kakšen angel? Več kot očitno je bog.
Najprej bom nagovoril najpomembnejšo osebo v tej sobi.
Kdo skrbi za opremo?
Običajno...
Jaz. Will sem.
Jaz sem...
- Will. - Ja.
Tudi jaz sem bil pobiralec žog pri svojih enajstih.
Jaz sem star 25.
Tvoja strast...
je razlog, da igram.
In vi.
Moja ekipa.
Moji bratje.
Dihajte z menoj.
Takoj zdaj? V redu, dajmo.
Zdaj smo eno.
Ne obstajam jaz.
Ne obstajaš ti.
Obstajamo samo mi.
In nas.
In mi v nas.
Dobro. Torej...
V redu.
Trenerja, gremo se na hitro pogovorit, preden jo spet ucvre.
Vi pa lepo dihajte naprej.
Veliko bolj je prizemljen, kot sem mislil.
- A ne? - Vau.
Kateri od teh sem jaz?
Ti si klinčev trener.
Razmišljali smo... Zgornji desni.
- Za božjo voljo. - Ali levi. Po želji.
Vzhičen sem, da sem tu.
- Tudi mi smo... - Se vidimo jutri.
Ja.
Visok je.
Rebecca?
- Tish. Pozdravljena. - Vstopi.
Pridi naprej.
Udobno se namesti.
Usedi se. Sprosti se.
Bi kaj spila? Vodo? Čaj? Mogoče koktajl?
Lahko, belega rusa. Hvala.
Žal mi je zmanjkalo kavnega likerja.
Priredila sem rojstnodnevno zabavo za kolegico. Bo čista vodka v redu?
- Samo šalila sem se. - Vem. Jaz tudi.
V zadnjem času si veliko prestala.
Temna duša nekega moškega te je ločila od tvoje.
Potem je druga lepa in krepostna duša moškega, pol mlajšega od tebe,
prispela ob ravno pravem trenutku. In napačnem.
Kako veš?
S tvojo mamo govoriva enkrat mesečno. Že šest let.
Kako ti lahko pomagam?
Ne vem, ali mi lahko.
Dvomljivka. Ne bi smela biti presenečena.
Ker naj bi bila jasnovidka?
O ne.
Ker je bila tvoja mama dvomljivka.
Poznaš kintsugi?
Gre za japonsko metodo popravljanja razbitih stvari z zlatom.
Spodbuja nas, da sprejmemo napake in nepopolnosti,
pri tem pa ustvarimo nekaj veliko močnejšega in lepšega.
Torej...
Roke bova dali na skledo.
Te lahko prosim?
Kaj je to?
Naenkrat zaznavam zelo čuden vonj.
Hvala.
Začniva.
Nekaj vidim.
V tvoji roki je. Predmet. Poseben je.
Je skleda?
Zelena škatlica vžigalic.
Kaj?
Zelena škatlica vžigalic. Lepo.
- Koga briga zelena škatlica? - Nekaj slišim.
Klinc!
Za božjo voljo.
Klinc na... Ne, eden po eden, prosim.
Klinc na... Klinc na...
Klinc na nelem konju.
Klinc na nelem konju?
- Ti to kaj pomeni? - Ja, nekaj pa res.
Pomeni, da si še bolj zmešana...
Tišina, še nekaj slišim. Grmenje, bliskanje in tebe.
Na glavo visiš. Premočena si. Ampak si varna.
Dovolj bo za danes.
Najlepša hvala, da si si vzela čas in delila
svoj dar ali kaj že?
Moji mami lahko poveva, da sem ostala do konca.
Imela boš družino.
Kaj si rekla?
Mama boš.
Klinc te gleda.
Imela sem te za popolnoma neškodljivo,
ker si te je mama lahko privoščila, a si dejansko nevarna.
In brezsrčna, madona.
Vznemirljivo bo, pobje.
Zelo se zanimajo za intervjuje z vami.
Rad bi razširil novico o restavraciji.
Mediji se trenutno osredotočajo na prihod Zave v ekipo.
V redu.
- Raje bi govoril o Zavi kot o sebi. - Kaj naj povemo?
To je odvisno od vas. Karkoli.
Predlagam pa, da ste pozitivni in izbirate sproščene teme.
Ali pa recite nekaj tako šokantnega, da se bo intervju razširil po spletu.
Recimo, da jeste svoje lase.
No. Živijo, Roy.
- Keeley, oprosti, ker motim. - V redu je.
Preveriti moram, kako gre neumno sranje za medije.
Hočem reči pomembno sranje za medije.
Ne skrbi, noben novinar noče govoriti s teboj.
Ne, ne. To ni res. Vedo, da Roy ne mara dajati intervjujev.
Zate bi ga dal, če hočeš.
- Hvala. - Jaz te bom intervjuvala.
Zakaj si jo pustil?
Ay, ay, ay.
Ti pa si zabavna.
Kdo je to, jebela?
Shandy. Skupaj delava.
- Zakaj? - Stari prijateljici sva.
A zato.
Shandy. Omenila sem ti jo.
Saj res. Shandy.
Svoje lase si jedla, ne?
Ja. Sem.
Lepo je končno videti te lase.
Trener, katera je današnja beseda dneva?
- Etika. - Etika.
Bedak.
- Jamie, kako si? - Se lahko za minutko pogovoriva?
Lahko se pogovarjava, kakor dolgo hočeš. Me pa okoli enih po navadi zmanjka.
- Kaj te muči? - Poslušaj...
Vsi smo navdušeni zaradi Zave.
To štekam. A poznam veliko takih igralcev.
Vsi so vase zavarovani iskalci slave, ki jim je mar samo zase.
Jamie,
se ti to ne zdi malce ironično?
Ne vem.
Hočem reči, da ga ne potrebujemo.
Dobro nam gre, on pa je že zdaj vse zafrknil.
Razumem, kaj hočeš reči,
a počakajmo tekmo ali dve, pa bomo videli.
Ja, ja. Ja. Seveda. Hvala, da ste mi prisluhnili.
Hvala, da si povedal, kaj ti leži na duši. Kar tako naprej.
Ja.
Aja, nisem bil ironičen, temveč licemerski. To je vse.
Ima prav?
- Ja ali ne? - Ja.
To je bilo ironično.
Dober dan. Na Nelson Roadu je čutiti navdušenje.
Vzrok za vso to vznemirjenje je Zava.
Kot Pelé, le da so druge črke.
Na tekmi je več pomembnežev kot na tednu mode.
Predvidevam. Ne vem.
To je zato, ker si dobila Zavo.
Richmond si postavila na zemljevid.
- Super si. - Hvala.
Dobro. Kviz, fantje.
Kaj dobite, če združite eno najboljših vlog Hugha Jackmana
z nobel letoviščem bogatih Newyorčanov?
Jean Valjean Catskills?
Ne. Odličen odgovor, Sam. Kako veš za Catskills?
Marvelous Mrs. Maisel.
Ja. Dobra serija.
Spoštujem to. Strinjam se.
Ne, odgovor, ki sem ga iskal, je današnji nasprotnik Wolverhampton.
- Polno ime Wolverhampton Wanderers. - Hvala.
- Znani kot Wanderers. - Ne.
Znani kot Volkovi.
Naši današnji nasprotniki so volkovi Wolverhampton Wanderers.
- Ne. - Samo Wolverhampton ali Volkovi.
Razumem. Ko bo ekipa, znana kot Wolverhampton ali Volkovi,
danes pohajkovala po igrišču in skušala zadeti gole,
bomo mi takole igrali. Prevzemita, fanta.
Vaši začetni položaji. Vaše menjave.
Postavitev 4-5-1 ne pomeni, da se umikamo nazaj.
Pomeni, da spravite žogo v kazenski prostor za Zavo.
Razumete?
Si v redu?
Še vedno sem močan in sposoben moški.
V redu si.
- Vse proste strele bo izvajal... - Zava.
- Enajstmetrovke... - Zava.
- Kote... - Kdorkoli Zavi.
To je to. Pripravite teren, Zava pa bo...
No, dal bo gol. V redu? Ja.
V redu, na kup. Pridite.
Zava.
Bi moral udariti na gong?
Kaj dela, jebela?
Nič.
V redu.
- Pripravljen sem. - Dobro. Bravo.
Zdaj pa bo.
Dobro. Kapetan, daj...
Richmond na tri. Ena, dve, tri.
Richmond!
Je pa močan.
Ja.
- Porcelanasta figurica. - Kuzlica.
- Koliko časa imava? - Točno štiri minute.
Na hitro bom poklical Henryja, da mu zaželim srečo.
Danes igrajo končnico.
- Fino. - Ja.
- O ne. - Kaj pa je?
Ne najdem telefona.
Pišuka. Vem, kje je.
V kopalnici sem ga pozabil. Šment.
Prav ti je, kaj pa igraš Tetris na školjki.
Pa še mravljince imam.
Nič hudega, poklical bom s stacionarca.
- O ne. - Kaj je spet?
Pozabil sem Michellino telefonsko.
Ja.
- Je to dobro ali slabo? - Mislim, da samo je.
No ja.
- Si v redu? - Ja.
Hišo bom poklical. V redu sem. Takoj pridem.
Henry, iti moramo! Ne pozabi ščitnikov golen!
Ja!
- Hvala, ker boš peljal. - Seveda.
-Še vedno imaš stacionarca? - Ja. Ne vem, zakaj.
Se ne boš oglasila?
Ne. Najbrž so ankete.
Henry, gremo!
Se lahko jaz oglasim? Rad jih zafrkavam.
- Daj si duška. - Superca.
Glej zdaj to.
Prosim? Poklicali ste hišo Michelle Keller,
ki dela neverjetne stvari s pomarančnimi rezinami.
Navdušeni boste. Fantastično je. Kako vam lahko pomagam?
Pozdravljen, bivši predsednik.
Par stvari te moram vprašati.
Halo?
Ted.
- Ja. S kom govorim? - Z Jacobom Briansonom.
Dr. Jacob?
Ja. Ted, lahko mi rečeš Jake.
Dr. Jacob.
Pridi že, Henry!
Michelle.
- Kaj? - Ted je.
Drek.
-Živijo, Ted. - Hej.
Našel!
Hej, pikec. Se boš na hitro pogovoril z očetom?
- Ati. - Hej, mišek.
Danes igramo proti Zmajem. Še nihče jih ni premagal.
To se bo kmalu spremenilo. Ni tako?
Samo srečo sem ti hotel zaželeti.
Tudi tebi vso srečo.
Prosim, povej Zavi, da so prijateljevim mamicam všeč njegove mišice.
Bom.
- Adijo. - Adijo.
Hvala, pikec.
Ted, samo sekundo.
Pojdi v avto.
- Ga boš peljal? Hvala. - Ja, seveda. Pridi.
Si kdaj videl sončno streho? Fina reč.
Živijo. Oprosti...
Se lahko pogovoriva, ko bova imela več časa?
- O marsičem se morava pomeniti. - Ja. Seveda.
Vse je v redu. Se slišiva pozneje.
Ted, jaz... Srečno danes.
Hvala.
Navijači Richmonda so se vrnili na svoj ljubi stadion
prvič v tej sezoni Premier lige.
Ko bodo videli, da Zava igra za njihovo ekipo,
bodo mislili, da so umrli in šli v nebesa.
Daj! Gremo, gremo!
Tartt.
Kdaj zdaj dela?
Ja?
Odpri se. Poiskal te bom.
Dajmo, fantje!
Dajmo.
Marička, uspelo mu je!
Zava je zadel s sredine igrišča le nekaj sekund po začetku tekme.
Gledalci na stadionu so vzhičeni.
- Kar dober je. - V redu.
- Tako se igra. - Na to bi se lahko navadil.
- Zava! Zava! - Ja. Ja. Jupi.
V ŽIVO S TURF MOORA
Bumbercatch je podal. Ne vem, ali bo Zavi uspelo.
- Ne morem verjeti, kaj sem videl. - Kaj?
Zavin škorpijonov udarec je Burnleyju zadal bolečino.
ZAVOVI DRESI RAZPRODANO
Om.
Richmond vodi dve nula. Palace nima odgovora na Zavo.
Podaja iz kota.
Spet on! Zava je zadel z glavo!
Leti kot orel med pingvini.
RICHMONDU STEKLO – HRTI ZMAGUJEJO Z ZAVO
VŽIGALICE
- Kako si? - Dobro jutro.
Meni se zdi v redu.
- Mogoče še... - Dodajmo. Kaj praviš?
Ja, super. Odlično bo.
ŽIVIJO
KDAJ PRIDEŠ?
POGREŠAŠ KAJ? KMALU
V ŽIVO S STADIONA NELSON ROAD
Rojas je poiskal Tartta.
To sezono še ni zadel. Bo zdaj?
Ne! Spet Zava!
Zava, Zava, Zava!
Resda je ukradel gol Jamieju Tarttu,
a nagonsko igra kot prvak.
Če navijate za Richmond, se vam gotovo zdi, da Zava prinaša srečo.
Službo sem dobil!
KMALU OTVORITEV
Hvala.
Vse skupaj je noro. Moral bi nama pomagati, da se pobotava.
Veš, kaj mislim?
Vedno me je motilo, kako je rekel: "Žal, čas se je iztekel."
Žal, čas se je iztekel.
Ne, ne čisto tako. Veliko bolj vzvišeno. "Zelo mi je žal."
O najinem pogovoru govorim. Nama se je iztekel čas.
Oprosti, ker ti nisem zastavil osebnih vprašanj. Samo tarnal sem.
Je že ni več.
Spoštovanja vredno.
NOGOMET OB SOBOTAH
George, je Ted Lasso trener leta?
Ker je dobil Zavo v ekipo?
Lepo te prosim, Jeff. To ni treniranje.
Ne. Treniranje je to, kar Nathan Shelley dela v West Hamu. Pravi taktik.
West Ham mi je všeč.
- Zavo pa obožujem. - Vsi ga.
V ŽIVO S STADIONA OLD TRAFFORD
Smo v podaljšku nepozabnega dvoboja.
Richmond bi bil vesel neodločenega izida,
a Rojas ima možnost doseči zgodovinsko zmago nad Manchester Unitedom.
Zavine božanske škarjice za zadetek v sodnikovem podaljšku.
Richmond je gotovo zmagal.
Zava jim je s hat trickom zagotovil prvo zmago na stadionu Old Trafford.
To! To, to!
Pizda!
Premagali so Brentford. Šesta zaporedna zmaga za Richmond,
za kar je zaslužen predvsem Zava.
Bi si mislil, da bo tvoja knjiga pravljica?
Dajmo!
Alo! Alo! Hej! Družba, družba. Posluh.
Jutri ste vsi vabljeni v restavracijo.
Do uradnega odprtja je še nekaj tednov,
zato ne pričakujte preveč.
Bo pa pijača zastonj!
Zava, Zava, Zava, Zava!
- Dobro, kaj rabim? - Ne strezi moje hrane s takim obrazom.
Prav.
Mašina.
- Hej. - Sam, super je.
- Lepo bodi. - Hvala. Lepo te je videti.
- Vrhunska restavracija. - Ja.
Hvala. Pozneje te poiščem.
- Mir. - Se vidiva.
- Dobro. To je zate. - Kako diši.
- To je zate. - Fino.
Še nikoli nisem jedel tako dobrega moi moija.
Hvala, model.
- Poglej me. Ne šalim se. - V redu.
Hvala ti. Hvala.
Zava pride? Zapestnico prijateljstva sem mu naredil.
- Povabil sem ga. Bomo videli. - Superca.
- Dober tek, družba. - Zakon.
- Colin. - Oj.
- Si v redu? - Ja, ti?
To je moj prijatelj Michael.
- Ojla. - Kaj dogaja?
- Zna ti urediti punco. - Je pa res težko.
"Živijo, mladenka. Moj prijatelj je profesionalen nogometaš.
Se lahko pogovarjam s tvojo prijateljico, medtem ko te on ponesrečeno osvaja?"
Kako si se odločila po obisku pri Tish?
- Boš šla nazaj? - Ne. Ne, ne.
To ni zame. Če bi rada, da mi poberejo ves denar,
bi raje postala obsedena z vero.
Pijva na to.
Če to nista Lepotica in Smrda!
Ne me basat! Goflja!
Mojbog!
Pozdravljene, dame.
- Oj. - Dobrodošli v Ola's.
- Zelo sem vas vesel. - Hvala za povabilo, Sam.
Hvala vam. Glejte, da boste uživale.
- Vsekakor. Hvala. - Na zdravje!
Hvala.
Res si tepka.
- Kaj boš pila? - Penino, prosim.
Penino? Lahko še en kozarec penine?
Je Ted tu?
Sem ti rekla.
Bi pivo, trener?
Michelle in Henry sta šla danes jezdit z dr. Jacobom.
Dva viskija. Enojnega in dvojnega.
Trojnega. Dvakrat.
Weinsteinov tič!
Me varaš?
Ja.
S teboj.
Vidva se pa odlično ujemata, kajne?
Takoj pridem.
Kaj hočeš, madona?
Tvoje mrščenje, medtem ko zmagujemo, v javnosti ni videti najboljše.
- Ti si se celo kariero mrščil. - Nisem se smehljal. To ni isto.
Prišel je.
- Dobra tekma. Dobra tekma. - Ja.
Za božjo voljo.
Pa je prišel. Božji dar za tiste, ki imajo vse.
Najboljši igralec v ekipi.
Klinc te gleda.
Res je.
Včasih si ti bil najboljši. Zdaj nisi. Se zgodi.
Mislil si, da sem najboljši?
Ja. Še vedno bi lahko bil, če ne bi bil tak pred-Madonna.
- Si mi rekel pred-Madonna? - Ja.
Reče se primadona.
Kdo reče pred-Madonna? Kaj to sploh pomeni?
Pomeni, da se pevkam pred Madonno ni bilo treba truditi.
Si zmešan?
Nisi slišal za Tino Turner ali Stevie Nicks?
Klinc te gleda. Dejstvo je, da je najboljši igralec v ekipi.
Ti moraš skrbeti le, da ga dohajaš.
Pa kaj še. Nočem ga samo dohajati.
Rad bi bil boljši od njega.
Lahko te treniram.
A samo, če resno misliš.
Ja. Resno mislim.
Kdaj bova začela?
Takoj zdaj.
Daj no, model.
Se opravičujem. Počistila bova.
Začneva jutri ob štirih zjutraj.
Počisti to.
Tako.
Krog bom naredila. Če je Ted že šel,
bom poskusila osvojiti Goro Zava.
Čav.
- Jasno. -Čav. Srečno.
Živijo. Hej.
Hej. Živijo.
Sem Shandy, klubska piarovka.
Lepo, da si prišel, a ne bodi kreten.
Objavi kaj o klubu na svojem profilu.
Všeč mi je tvoja samozavestna energija. Odbijajoča je.
- Hvala. - Prosim.
Lepo od tebe.
Kako gre s Shandy? Se je že navadila?
Ja, super je. Všeč mi je, da ni sramežljiva.
Ja.
Zaželi mi srečo.
V redu. Se vidimo.
Si za družbo?
Alo. Čakajo naju boljše stvari, kot sva jih pustili za seboj.
Se opravičujem. Samo malo. Hej.
Hvala, ker si prišel. To mi ogromno pomeni.
Sam, kje kupuješ avokado za svojo restavracijo?
Zahodnoafriška kuhinja ne uporablja veliko avokada.
Ne še.
- Marlborov kavboj. - Glej jo.
Nisem vedel, da delaš tu.
Kako si?
- V redu. - Ja?
Moja bivša žena hodi z najinim bivšim zakonskim svetovalcem. To je novo.
Vau. To je že skoraj neetično.
No, začela sta leto in pol po tistem, ko sva hodila k njemu.
Se je tebi to kdaj zgodilo?
Ted, otroška psihologinja sem.
Točno.
Ja, dvakrat.
Hej. Tipična Goflja. Všeč mi je.
- Tipična Goflja. - Tipična.
Presenečenje imam zate.
Kaj je to?
Hvala ti.
Mojbog.
Ne stoj kot lipov bog. Razdeli jih.
Hej.
- Kaj? - Preveč se me oklepaš.
Oprosti.
Hej.
Dami. Nekaj malega v spomin na ta večer,
da čim večkrat spet prideta.
Hvala.
V redu je.
Zelo šik.
Zelena.
Zelena škatlica z vžigalicami.
Si v redu?
- Ja. Še eno rundo? - Ja. Prav.
-Še eno rundo. - Lahko še eno, prosim?
- Hvala, Sam. - Ni za kaj.
Restavracija je krasna.
- Hrana je fantastična. - Hvala.
- Varno pot domov. - Ja.
Prevedla Nena Lubej Artnak